తన టెలిగ్రాఫ్ వ్యవస్థను ప్రదర్శించడానికి మోర్స్ తన చివరి పర్యటనను 1842 డిసెంబర్‌లో వాషింగ్టన్ డి.సి.కి వెళ్లాడు. అక్కడ టెలిగ్రాఫ్ వ్యవస్థను ప్రదర్శించడం కోసం "కాపిటోల్‌లోని రెండు కమిటీ గదుల మధ్య తీగలు వేసి, సందేశాలను ముందుకు వెనుకకు పంపాడు". ప్రయోగత్మకంగా 38 మైళ్ళు (61 కి.మీ) నిర్మాణం కోసం 1843లో కాంగ్రెస్ $ 30,000 కేటాయించింది. ఈ నిర్మాణాన్ని వాషింగ్టన్ డి.సి, బాల్టిమోర్ మధ్య ఏర్పాటు చేసారు. బాల్టిమోర్ అండ్ ఒహియో రైల్‌రోడ్ కు కుడి వైపున టెలిగ్రాఫ్ లైన్ ఏర్పాటు చేసారు. మే 1, 1844 న, విగ్ పార్టీ అమెరికా అధ్యక్షుడికి హెన్రీ క్లేను నామినేట్ చేసినట్లు వార్తలు వచ్చాయి, బాల్టిమోర్‌లో జరిగిన పార్టీ సమావేశం నుండి వాషింగ్టన్ లోని కాపిటల్ భవనం వరకు టెలిగ్రాఫ్ చేయబడింది. 

మే 24, 1844 న, వాషింగ్టన్ DC లోని యుఎస్ కాపిటల్ భవనం బేస్‌మెంటులో ఉన్న సుప్రీంకోర్టు గది నుండి మోర్స్ " " అనే పదాలను బాల్టిమోర్‌లోని మౌంట్ క్లేర్ స్టేషన్ కు పంపడంతో ఈ లైన్ అధికారికంగా ప్రారంభించబడినది. "అన్నీ ఎల్స్‌వర్త్" ఈ పదాలను బైబిలు (సంఖ్యాకాండము 23:23) నుండి ఎంచుకుంది; ఆమె తండ్రి హెన్రీ లీవిట్ ఎల్స్‌వర్త్ యు.ఎస్. పేటెంట్ కమీషనరుగా ఉండేవాడు. అతను మోర్స్ ఆవిష్కరణకు సమర్థించి, దాని కోసం ముందస్తు నిధులను పొందాడు. అతని టెలిగ్రాఫ్ నిమిషానికి ముప్పై అక్షరాలను ప్రసారం చేయగలదు. 

మే 1845 లో, న్యూయార్క్ నగరం నుండి ఫిలడెల్ఫియా, బోస్టన్ ; బఫెలో, న్యూయార్క్ ; మిసిసిపీ వైపు టెలిగ్రాఫ్ లైన్లను నిర్మించడానికి మాగ్నెటిక్ టెలిగ్రాఫ్ కంపెనీ ఏర్పడింది; తరువాతి సంవత్సరాల్లో టెలిగ్రాఫిక్ లైన్లు యునైటెడ్ స్టేట్స్ అంతటా వేగంగా వ్యాపించాయి, 1850 నాటికి 12,000 మైళ్ల తీగ వేయబడింది.

మోర్స్ ఒక సమయంలో వీట్‌స్టోన్, కార్ల్ ఆగస్ట్ వాన్ స్టెయిన్‌హెల్ ల ఎలక్ట్రికల్ టెలిగ్రాఫ్ సిగ్నల్ ను నీటి ద్వారా లేదా డౌన్ స్టీల్ రైల్‌రోడ్ ట్రాక్‌ల ద్వారా లేదా ఏదైనా వాహక ద్వారా ప్రసారం చేయాలనే ఆలోచనను స్వీకరించారు. అతను "టెలిగ్రాఫ్ యొక్క ఆవిష్కర్త" అని పిలవబడే హక్కు కోసం దావా వేయడానికి చాలా ప్రయత్నాలు చేశాడు. తనను తాను ఒక ఆవిష్కర్తగా ప్రచారం చేసుకున్నాడు. మోర్స్ కోడ్ అభివృద్ధిలో ఆల్ఫ్రెడ్ వైల్ కూడా ఒక ముఖ్యమైన పాత్ర పోషించాడు, ఇది విద్యుదయస్కాంత టెలిగ్రాఫ్ కోసం మునుపటి సంకేతాల ఆధారంగా రూపొందించబడింది.

సమాఖ్య మద్దతు
టెలిగ్రాఫ్ పేటెంట్‌పై వ్యాజ్యం
చిత్రలేఖనం
పేటెంట్